Bez PVN

Bez PVN ir indīroka mūzikas grupa no Latgales, kas tika izveidota 2003. gada 27. decembrī līdz ar nosaukuma rašanos un pirmo oficiālo koncertu vietējā Kārsavas Tautas namā.

Grupā muzicē Kristaps Rasims (balss, elektriskā ģitāra, bandžo un citi instrumenti), Guntis Rasims (balss, akustiskā ģitāra, akordeons un citi instrumenti), Juris Vucāns (balss, elektriskā ģitāra, samplieris un citi instrumenti) un Valdis Vucāns (basģitāra, balss), kā arī bundzinieks Normans Bārbals.

Pastāvēšanas laikā Bez PVN ir izdevusi četrus studijas albumus - "Pyrms Vuorda..." (2006), "Reits" (2013), “Bezgaleibys” (2021)  un “PARALELI HORIZONTI” (2023), un vairākus video klipus. Pazīstamākās grupas kompozīcijas - "Eņgeli sviļpoj", "Golds iz ustobys", “Šaļti”, "Screen", "Besi", "Loopi", “Pīci Elementi (Porcelans)”, "Zuoleite", “Atlaid Porodus”, “33”, “Skaidys”, "Digitaluo gūteņa", "Izzeimuots nu rosys" u.c.

Grupas autordziesmu repertuārs tiek veidots un izpildīts vienīgi tās dalībnieku dzimtajā – latgaliešu valodā.

 Vēsture 
 Līdz 2011. Grupas sastāvs un pirmie panākumi 

Bez PVN dibinātājs - aktieris, pasākumu vadītājs, TV3 šova "Izklausies redzēts" uzvarētājs (2015) un grupas muzikālā dvēsele ir Kristaps Rasims. Guntis Rasims, savulaik, ar dalību TV5 realitātes šovā „Fabrikas muzikālais teātris” un Ata Auzāna vadītajā Daugavpils oranžajā korī TV3 šovā „Koru kari” grupai guva sākotnējo atpazīstamību. Guntis ir darbojies arī „Latgolys Radeja" kā DJ un programmu direktors (2006-2009). “Bez PVN” sākotnējā sastāvā muzicēja arī basģitāriste Aija Repša (2003-2010) un bundzinieks Pēteris Orinskis (2003-2006), vēlāk - Artūrs Morozs (2006-2010).

2006. gadā dažādās ierakstu studijās noritēja cītīgs darbs pie gada nogalē izdotā un 2007. gada sākumā prezentētā debijas albuma "Pyrms Vuorda...". Albumā iekļautas pavisam 16 kompozīcijas. 2007. gadā grupas "Bez PVN" albums tika izvirzīts "Latvijas Mūzikas Ierakstu Gada Balva" nominācijai „Gada debija”.

2007. gada beigās divas "Bez PVN" dziesmas tika iekļautas arī latgaliešu mākslinieku izlasē "Latgolys Radejis Muzykys izlase".

2009. gadā grupas dziesma „Screen” tika izvirzīta Latvijas Radio 2 "Muzikālā banka" nominācijai „Gada debija”.

 Dalība konkursos un festivālos (2003. - 2011.) 
Pastāvēšanas laikā tā piedalījusies vairākos dažāda mēroga pasākumos, festivālos un koncertos.

To skaitā ir dalība Jauno grupu konkursā “Stage Number One” (Valmierā) (TOP 20),Valmierā norisinās jauno grupu konkurss rokmūzikas festivālā “Sinepes un Medus 2005” (Madonā) (skatītāju specbalva),Bez PVN nominācija "Skatītāju Simpātijas balva" Latgales mūzikas festivālā “Muzykys Skrytuļs" 2005, 2006, 2007, 2018 (Līksnā),Līksnā notiks latgaliešu mūzikas festivāls "Muzykys Skrytuļs" jauniešu muzikālajā parādē „Manc Akorc 2005” (Rēzeknē), mūzikas festivālā “Osvalds" 2005, 2006, 2007,Grupa "Gain Fast" piedalīsies mūzikas festivālā "Osvalds 2007" (Baltinavā), 2005. gadā "Latgales mūzikas festivāls 2009, 2010" (Līvānos),Notiks ‘Latgales Mūzikas festivāls 2009’'Līvānos notiks 'Latgales mūzikas festivāls 2010' mīlestības dzejoļu un dziesmu festivālā "Upītes Uobeļduorzs"„Mīļais dzeju un dziesmu festivāls „Upītes Uobeļduorzs””Upītes Uobeļduorzs 2013 (vairākas reizes, sākot no 2005. gada) un daudzi citi festivāli Latgalē un ārpus tās. 2006. gadā, kopā ar "Borowa Mc", grupa piedalījās arī koncerttūrē pa Latvijas pilsētām projekta - videostāsta „Par sevi, draugim i Latgolu” ietvaros.

Latgaliešu kultūras gada balvu "Boņuks" grupa saņēmusi 8 reizes - "Labākais video" ("Screen", 2008 un "Jei", 2009),Latgaliešu kultūras Gada balvas „Boņuks” 2009. gada laureāti ) "Labākā dziesma" ("Screen", 2008), "Radio hits" ("Screen", 2008), kā arī 2017., 2018., 2021., 2023. gada balvas.

 Diskogrāfija 
 2006: "Pyrms Vuorda..."
 2013: "REITS"
 2021: “Bezgaleibys”
 2023: “PARALELI HORIZONTI”

 Atsauces 

 Ārējās saites 
www.bezpvn.lv 

Kategorija:2010. gadu mūzikas grupas
Kategorija:Latvijas rokgrupas
Kategorija:Latgaliešu grupas